Asterolecaniidae

Asterolecaniidae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

Utseende 
Disse skjoldlusene er nærmest runde sett ovenfra. Antenner og bein magler helt hos de voksne hunnene. Kroppen er dekket av et hornaktig skjold. De to første nynmfestadiene dekker seg med et gjennomsiktig sekret.

Levevis 
De lever på ulike urter og løvtrær. Den eneste arten i Norge lever på kvister av eik.
Vanligvis sitter disse skjoldlusene i små groper på greiner av vertsplanten. Langs kanten har de frynser av voks som tetter åpningen.
Hunnen utvikler seg gjennom tre nymfestadier, hannene, som er sjeldne i denne gruppen, gjennom fem. Hunnen legger eggene sine bak seg under skjoldet, og skrumper selv etter hvert inn til den fremre delen.

Utbredelse 
Asterloecaniidae finnes i alle økosoner, men har flest arter på den nordlige halvkulen.

Systematisk inndeling 

 ordenen Nebbmunner, Hemiptera
 underordenen Plantelus, Sternorrhyncha
 overfamilien Skjoldlus, Coccoidea
 familien Asterolecaniidae
 Abditicoccus acaciae (Brain)
 Amorphococcus mesuae Green
 slekten Asterodiapsis Signoret, 1877 – 25 arter. I Europa:
 Asterodiapsis bella (Russell, 1941)
 Asterodiapsis ilicicola (Targioni Tozzetti, 1888)
 Asterodiapsis quercicola (Bouché, 1851)
 Asterodiapsis repugnans (Russell, 1941)
 Asterodiapsis roboris (Russell, 1941)
 eikeskuddskjoldlus, Asterodiapsis variolosa (Ratzeburg, 1870) – eneste art i Norge
 Asterodiapsis viennae (Russell, 1941)
 slekten Asterolecanium Targioni Tozzetti, 1868 – 58 arter. I Europa:
 Asterolecanium conimbrigense Saraiva, 1936
 Asterolecanium epidendri (Bouché, 1844)
 Asterolecanium rehi Rubsaamen, 1902
 Asterolecanium seabrai Saraiva, 1936
 Asterolecanium stentae Brain, 1920
 slekten Bambusapsis Cockerell, 1902 – 60 arter. I Europa:
 Bambusaspis bambusae (Boisduval, 1869)
 slekten Callococcus – 4 arter
 Elagatis tongzaense Wu & Shi-jun
 Endernia despoliata Danzig
 slekten Frenchia – 3 arter
 slekten Grammococcus – 2 arter
 slekten Hsuia – 3 arter
 slekten Hyalococcus – 2 arter
 Liuaspis sinensis Borchsenius
 slekten Mycetococcus – 2 arter
 slekten Mycococcus – 2 arter
 slekten Neoasterodiapsis – 10 arter
 Oacoccus nothofagi Williams
 slekten Palmaspis – 34 arter
 slekten Pauroaspis – 6 arter
 slekten Planchonia Signoret, 1870 – 10 arter. I Europa:
 Planchonia arabidis Signoret, 1876
 Planchonia nevadense (Balachowsky, 1935)
 Planchonia zanthenes (Russell, 1941)
 slekten Polea – 3 arter
 Pollinia pollini (A. Costa) – finnes i Europa
 slekten Russellaspis Bodenheimer, 1951 – 8 arter. I Europa:
 Russellaspis pustulans (Cockerell, 1892)
 slekten Sclerosococcus – 4 arter
 slekten Trachycoccus – 2 arter

Kilder 
 Fjelddalen, J. (1996) Skjoldlus (Coccinea, Hom.) i Norge.  Insekt-Nytt 21 (3): 4-25.
 Asterolecaniidae på ScaleWeb
 Liste over alle beskrevne arter
 Fauna Europaea, utbredelsesdatabase over europeiske dyr
 Bildegalleri over nordamerikanske arter

Eksterne lenker 
 

Skjoldlus